浪漫勇士加1分 評133分同金鎗六十並列全港NO.1
2024年04月29日 14:52
東網電視
更多新聞短片
「浪漫勇士」賽後1分至133分,與「金鎗六十」並列最港評分最高賽駒。
經過尋日咁精彩嘅冠軍賽馬日,馬會今日公布最新一期嘅評分變動,大家焦點當然落喺3場國際一級賽啦,而主席短途獎冠軍「賢者無敵」首次揚威G1,立即被評磅員重手加咗15分,現評118分,而「加州星球」評分不變,反而季軍「綠族無限」加5分,現評100分仲可以跑二班賽事。
至於冠軍一哩賽冠軍「永遠美麗」賽後只加2場至121分,亞軍「紅運帝王」加3分至116分,馬王「金鎗六十」則評分不變,仍評133分。反而連贏3屆女皇盃嘅「浪漫勇士」就加咗1分,現評133分同「金鎗六十」睇齊,雙雙成為現時全港評分最高賽駒。